
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 108 

Ρύθμιση θεμάτων εκπαίδευσης αστυνομικού προσωπι¬ 
κού κατά τροποποίηση των διατάξεων των π.δ. 319/ 
1995 «Οργανισμός Σχολής Αξιωματικών Ελληνικής 
Αστυνομίας» (Α' 174), 352/1995 «Οργανισμός Σχολής 
Αστυφυλάκων» (Α' 187) και 584/1995 «Οργάνωση και 
λειτουργία Υγειονομικής Υπηρεσίας της Ελληνικής 
Αστυνομίας» (Α' 204). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 περιπτ. δ' και στ' 
και 53 παρ. 1 του ν. 1481/1984 «Οργανισμός Υπουργείου 
Δημόσιας Τάξης» (Α' 152), όπως το άρθρο 11 αντικατα- 
στάθηκε με το άρθρο 1 παρ. 1 του ν. 1590/1986 (Α' 49). 

2. Τις διατάξεις του άρθρου 2 παρ. 4 και του άρθρου 
3 παρ. 4 του ν. 2226/1994 «Εισαγωγή, εκπαίδευση και 
μετεκπαίδευση στις Σχολές της Αστυνομικής Ακαδημί¬ 
ας και στο Τμήμα Ανθυποπυραγών της Πυροσβεστικής 
Ακαδημίας και άλλες διατάξεις» (Α' 122). 

3. Τις διατάξεις του άρθρου 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας τάξης, 
σύσταση Αρχηγείου Ελληνικής Αστυνομίας και άλλες 
διατάξεις» (Α' 41). 

4. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ/τος 63/2005 (Α' 98). 

5. Το άρθρο 1 του π.δ. 184/2009 «Σύσταση Υπουργείου 
Προστασίας του Πολίτη και καθορισμός των αρμοδιοτή¬ 
των του» (Α' 213) και το άρθρο 2 παρ. 2 του π.δ. 85/2012 
«Ιδρυση και μετονομασία Υπουργείων, μεταφορά και 
κατάργηση Υπηρεσιών» (Α' 141). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

7. Την υπ’ αριθμ. 146/2012 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και Προστασίας του Πολίτη, αποφα¬ 
σίζουμε: 

Άρθρο 1 

Η παράγραφος 3 του άρθρου 25 του π.δ. 319/1995 
(Α' 174), όπως προστέθηκε στο άρθρο αυτό με την παρ. 1 


του άρθρου 4 του π.δ. 80/2011 (Α' 196), αντικαθίσταται 
ως εξής: 

«3. Δόκιμος υπαστυνόμος του οποίου διακόπτεται η 
φοίτηση ύστερα από γνωμάτευση της Ανωτάτης Υγειο¬ 
νομικής Επιτροπής, λόγω σωματικής ανικανότητας που 
προήλθε από νόσο, πάθηση ή βλάβη που δεν οφείλεται 
στην Υπηρεσία, μπορεί να μεταταχθεί στην κατάσταση 
της υπηρεσίας γραφείου (άρθρο 44 παρ. 6 ν. 3731/2008, 
Α' 263), κρινόμενος με βάση τον ειδικό πίνακα νοσημά¬ 
των, παθήσεων και βλαβών του π.δ. 133/2002, εάν προέρ¬ 
χεται εκ του Σώματος και τον γενικό πίνακα νοσημάτων, 
παθήσεων και βλαβών του π.δ. 133/2002, εάν προέρχεται 
εξ ιδιωτών, χωρίς να δικαιούται να επανέλθει για κανένα 
λόγο στην ενεργό υπηρεσία και ονομάζεται: 
α) υπαρχιφύλακας αν φοιτά στο Α' έτος σπουδών, 
β) αρχιφύλακας αν φοιτά στο Β' έτος σπουδών, 
γ) ανθυπαστυνόμος αν φοιτά στο Γ' έτος σπουδών 
και 

δ) υπαστυνόμος Β' αν φοιτά στο Δ' έτος σπουδών. 
Οι παραπάνω ασκούν ανακριτικά καθήκοντα με εξαί¬ 
ρεση τους υπαρχιφύλακες και εντάσσονται οι μεν υπαρ- 
χιφύλακες, αρχιφύλακες και ανθυπαστυνόμοι τελευταίοι 
στους πίνακες αρχαιότητας των αντίστοιχων βαθμών 
κατά τη χρονική στιγμή διακοπής της φοίτησης τους και 
εξελίσσονται περαιτέρω σύμφωνα με τα οριζόμενα στο 
άρθρο 9 του ν. 3686/2008 (Α' 158), οι δε υπαστυνόμοι Β' 
στο τέλος της αντίστοιχης επετηρίδας του βαθμού τους 
του έτους ονομασίας της εκπαιδευτικής τους σειράς και 
εξελίσσονται περαιτέρω σύμφωνα με τις διατάξεις των 
τελούντων σε κατάσταση υπηρεσίας γραφείου αξιωμα¬ 
τικών, κατά τα οριζόμενα στο άρθρο 38 του π.δ. 24/1997 
(Α' 29). Σε περίπτωση που υπάρχουν περισσότεροι του 
ενός δοκίμου στην ίδια εκπαιδευτική σειρά στην κατά¬ 
σταση αυτή, εφαρμόζεται αναλογικά το άρθρο 23. Οι 
εκ του Σώματος προερχόμενοι δόκιμοι υπαστυνόμοι, 
των οποίων η φοίτηση διακόπτεται για τους παραπάνω 
λόγους, επανέρχονται στο βαθμό που κατείχαν προ της 
εισόδου τους στη Σχολή αν αυτός είναι ανώτερος από 
τους προαναφερόμενους διατηρώντας την αρχαιότητα 
τους στους αντίστοιχους πίνακες». 

Αρθρο 2 

Στο τέλος της παραγράφου 9 του άρθρου 39 του 
π.δ. 319/1995 προστίθενται εδάφια ως εξής: 

«Επίσης, δόκιμος που δεν προάγεται από έτος σε 
έτος σπουδών, επειδή συμπλήρωσε το ανώτατο χρο¬ 
νικό όριο απουσιών του πρώτου εδαφίου της παρ. 8, 
λόγω τραυματισμού του που επήλθε κατά την εκτέλεση 
διατεταγμένης υπηρεσίας και ένεκα ταύτης, μετά την 
ευδόκιμη αποφοίτηση του από τη Σχολή, εντάσσεται 
στην επετηρίδα της εκπαιδευτικής του σειράς και η 
σειρά αρχαιότητας του καθορίζεται με βάση το βαθ¬ 
μό αποφοίτησης του από τη Σχολή. Το προηγούμενο 
εδάφιο εφαρμόζεται έστω και αν οι ημέρες απουσίας 
καλύπτουν μέρος του χρονικού διαστήματος του πρώ¬ 
του εδαφίου της παραγράφου 8». 

Άρθρο 3 

Στο τέλος της παραγράφου 8 του άρθρου 50 του 
π.δ. 352/1995 προστίθενται εδάφια ως εξής: 

«Κατ’ εξαίρεση, δόκιμος ο οποίος συμπληρώνει το 
ανώτατο χρονικό όριο απουσιών του πρώτου εδαφίου, 
λόγω τραυματισμού του που επήλθε κατά την εκτέλεση 
διατεταγμένης υπηρεσίας και ένεκα ταύτης, μετά την 
ευδόκιμη αποφοίτηση του από τη Σχολή, εντάσσεται 
στην επετηρίδα της εκπαιδευτικής του σειράς και η 
σειρά αρχαιότητας του καθορίζεται με βάση το βαθ¬ 
μό αποφοίτησης του από τη Σχολή. Το προηγούμενο 
εδάφιο εφαρμόζεται έστω και αν οι ημέρες απουσίας 
καλύπτουν μέρος του χρονικού διαστήματος του πρώ¬ 
του εδαφίου της παραγράφου 8». 


Άρθρο 4 

Το τελευταίο εδάφιο της περίπτ. δ' του άρθρου 55 
του π.δ. 584/1985 (Α' 204), όπως η περίπτωση αυτή αντι- 
καταστάθηκε τελικώς με το άρθρο 3 του π.δ. 80/2011 
(Α' 196), αντικαθίσταται ως εξής: 

«Οι ανωτέρω εντάσσονται στο τέλος της αντίστοιχης 
επετηρίδας του βαθμού τους, τοποθετούνται σε υπηρε¬ 
σίες της Ελληνικής Αστυνομίας με υπηρεσιακά και κοι¬ 
νωνικά κριτήρια, δεν ασκούν ανακριτικά καθήκοντα, με 
εξαίρεση τους υπαστυνόμους Β' που έχουν ολοκληρώσει 
επιτυχώς τουλάχιστον το πρώτο έτος σπουδών και δεν 
μπορούν να επανέλθουν στην ενεργό υπηρεσία». 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Οκτωβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

